NATO: Snažna podrška integraciji
NATO na samitu u Čikagu potvrdio politiku "otvorenih vrata" i podršku evro-atlantskim integracijama zemalja Zapadnog Balkana
Sjedinjene Države podržavaju aspiracije Crne Gore, BiH, Makedonije i Gruzije da postanu članice NATO i ostaju duboko posvećene politici "otvorenih vrata" zapadne vojne alijanse rekla je danas državna sekretarka Hilari Klinton. Klinton je na sastanku Severnoatlantskog saveta, kome su, pored šefova diplomatija zemalja članica, prisustvovali i ministri spoljnih poslova država-kandidata za ulazak u NATO, naglasila da da će Vašington nastaviti da sarađuje sa svakom zemljom pojedinačno, i na bilateralnom planu i kroz NATO, kako bi im pomogao da konačno implementiraju reforme potrebne za ispunjavanje standarda za članstvo. V, poručila je državna sekretarka. Govoreći o Crnoj Gori, Klinton je podsjetila na njen doprinos misiji u Avganistanu i pozdravila sprovedene reforme u vojnim i bezbjednosnim službama. poručila je Klinton. Lideri NATO-a su u Deklaraciji, usvojenoj na samitu u Čikagu, "pozdravili značajan napredak koji je Crna Gora ostvarila ka članstvu NATO i njen doprinos bezbednosti Zapadnog Balkana i šire. "Crna Gora je", kako je dodato, "uspešno sprovela značajne političke, ekonomske i odbrambene reforme, pa je ohrabrujemo da nastavi tim putem i tako se približi Atlantskom savezu". Takođe su poručili da "i dalje podržavaju evroatlantsku integraciju Srbije, pozdravili napredak Srbije u izgradnji jačeg partnerstva s NATO i ohrabrili Beograd da nastavi tim putem". Naglašava se "spremnost NATO-a da i dalje produbljuje politički dijalog i praktičnu saradnju sa Srbijom". "Mi ćemo nastaviti da pomažemo napore Srbije da sprovede reforme i podstičemo je da u tome ide dalje. Pozivamo Srbiju da podrži napore za učvršćenje mira i stabilnosti na Kosovu", ističu u "Deklaraciji" šefovi država ili vlada NATO. Takođe se dodaje da se od svih "uključenih strana traži da u potpunosti saradjuju s Kforom i Euleksom u sprovodjenju njihovih mandata, za šta je nužna bezuslovna sloboda kretanja". Vodje Atlantskog saveza su zatražile od "Beograda i Prištine da u potpunosti iskoriste mogućnosti za pospešenje mira, bezbednosti i stabilnosti u regionu, a posebno dijalog uz dobre usluge Evropske unije". "Pozdravljamo napredak u dijalogu Beograd-Priština, uz posredovanje EU, uključujući Dogovor o regionalnoj saradnji kao i tehnički protokol o integrisanom upravljanju granicama", navodi se u dokumentu U "Deklaraciji" se ističe da su "dijalog dve strane i evro-atlantska integracija regiona ključni za trajno pospešenje bezbednosti i stabilnosti na Zapadnom Balkanu". Lideri Atlantskog saveza su takodje "pozdravili napredak i podstakli na dalje napore za jačanje vladavine zakona i drugih reformi na Kosovu”. Lideri zemalja članica NATO učvrstili su danas i planove za "nepovratnu tranziciju" u Avganistanu, potvrdivši posvećenost okončanju rata u toj zemlji do kraja 2014. i izražavajući uverenje u sposobnost avganistanskih snaga da čak i ranije preuzmu bezbednosno kormilo u državi. Predsednik Barak Obama nazvao je tranziciju u Avganistanu "sledećim kamenom temeljcem" za okončanje skoro 11-godišnjeg rata. "To će biti sledeći korak ka tome da Avganistanci preuzmu potpunu kontrolu nad sopstvenom bezbednošću, kao što je i dogovoreno - do 2014", rekao je Obama na otvaranju sastanka lidera NATO i ostalih zemalja koje su učestvovale u ratu u Avganistanu.